รัฐบาลไทย-ข่าวทำเนียบรัฐบาล-EDU Digital 2019 ภาคใต้
วันจันทร์ที่ 11 มีนาคม 2562
EDU Digital 2019 ภาคใต้
สพฐ.ขับเคลื่อนการศึกษา​ด้วยเทคโนโลยีดิจิทัล ภายใต้ชื่อ EDU Digital 2019 ภาคใต้ เพื่อเตรียมความพร้อมและพัฒนาศักยภาพครูและบุคลากรทางการศึกษา รับมือกับความก้าวหน้าเทคโนโลยีดิจิทัล ทั้งแนวทางบริหารจัดการศึกษาและการเรียนรู้รูปแบบใหม่
สพฐ.ขับเคลื่อนการศึกษา​ด้วยเทคโนโลยีดิจิทัล ภายใต้ชื่อEDU Digital 2019ภาคใต้ เพื่อเตรียมความพร้อมและพัฒนาศักยภาพครูและบุคลากรทางการศึกษา รับมือกับความก้าวหน้าเทคโนโลยีดิจิทัลทั้งแนวทางบริหารจัดการศึกษาและการเรียนรู้รูปแบบใหม่ สอดคล้องกับนโยบายรัฐบาล "Thailand 4.0"เพื่อพลังที่จะนําเทคโนโลยีไปลดทอนความเหลื่อมล้ํา และยกระดับคุณภาพทางการศึกษาให้เกิดการพัฒนาอย่างยั่งยืน
วันนี้ (9มีนาคม2562) พล.อ.สุทัศน์ กาญจนา​นนท์กุล​ ที่ปรึกษา​รัฐมนตรีช่วยว่าการ​กระทรวง​ศึกษาธิการเป็นประธาน​เปิด​การประชุม​วิชาการ "EDUDigital 2019" การขับเคลื่อน​การศึกษา​ด้วยเทคโนโลยีดิจิทัล ภาคใต้ณ โรงแรมบรรจงบุรี อําเภอเมืองฯ จังหวัดสุราษฎร์ธานีโดยมีครูและบุคลากรทางการศึกษาเข้าร่วมงานกว่า500 คน
พล.อ.สุทัศน์ กาญจนา​นนท์กุลกล่าวในพิธีเปิดตอนหนึ่งว่า เทคโนโลยีดิจิทัลเข้ามาเกี่ยวข้องกับชีวิตประจําวันของเรามากยิ่งขึ้น อุปกรณ์นวัตกรรมที่ทันสมัยมีราคาสูงขึ้นตามลําดับ เราจึงควรใช้เทคโนโลยีดิจิทัลนั้น ๆ ให้คุ้มค่ากับเงินที่จ่ายไป เช่นSmartphoneนอกจากจะใช้เป็นมือถือเพื่อโทรติดต่อหรือส่งข้อความแล้ว ยังมีฟังก์ชั่นการใช้งานที่หลากหลาย เช่น นาฬิกาปลุก อุปกรณ์นําทาง การทําธุรกรรมทางการเงินผ่านมือถือ (Mobile Banking) ฯลฯ นอกจากนี้ ต้องใช้ด้วยความระมัดระวัง คํานึงถึงฐานะทางเศรษฐกิจภายในครอบครัว รวมทั้งปัญหาภัยคุกคามต่าง ๆที่อาจเกิดขึ้นจากการใช้งานด้วย
รัฐบาลปัจจุบันได้นําเทคโนโลยีและดิจิทัล มาเป็นกลไกสําคัญในการขับเคลื่อนการพัฒนาประเทศพร้อมทั้งส่งเสริมให้ประชาชนเข้าถึงแหล่งความรู้อย่างเสมอภาคและทั่วถึง ตลอดจนร่วมสร้างความตระหนักเกี่ยวกับการใช้เทคโนโลยีและ Social Media อย่างสร้างสรรค์ โดยได้กําหนดไว้ในยุทธศาสตร์ชาติ20ปีข้อที่ 3"ด้านการพัฒนาและเสริมสร้างศักยภาพทรัพยากรมนุษย์" โดยปฏิรูปกระบวนการเรียนรู้ให้เหมาะสมกับการเปลี่ยนแปลงในศตวรรษที่ 21, การใช้ Digital Platform ในการเรียนรู้อย่างมีคุณธรรม ทั้งยังสอดคล้องกับยุทธศาสตร์ชาติข้อที่ 6"ด้านการปรับสมดุลและพัฒนาระบบบริหารจัดการภาครัฐ" ที่จะมีการนํานวัตกรรม เทคโนโลยี ข้อมูลขนาดใหญ่ มาประยุกต์ใช้ให้เชื่อมโยงกับการจัดการศึกษาอย่างสมดุล
ในส่วนของกระทรวงศึกษาธิการ (ศธ.)ได้นําเทคโนโลยีมาใช้ในการจัดการศึกษาในช่วงระยะเวลา4ปีกว่าที่ผ่านมา โดยรมช.ศธ.(พล.อ.สุรเชษฐ์ ชัยวงศ์)ได้มีนโยบายให้นําระบบDLTVมาใช้ในการพัฒนาคุณภาพในโรงเรียนขนาดเล็กทั่วประเทศ และDLITในโรงเรียนขนาดกลาง เพื่อยกระดับคุณภาพการศึกษา ลดความเหลื่อมล้ําทางการศึกษา หรือการพัฒนาแอพพลิเคชั่นEcho Englishซึ่งถือเป็นนโยบายสําคัญที่รมว.ศธ.(นพ.ธีระเกียรติ เจริญเศรษฐศิลป์)ต้องการให้ประชาชน นักเรียนนักศึกษาสามารถใช้แอพดังกล่าวเพื่อเรียนรู้ทักษะภาษาอังกฤษ ผ่านมือถือได้ฟรีทุกที่ทุกเวลา
สําหรับการจัดงานEDUDigital 2019ภาคใต้ในครั้งนี้เป็นงานสําคัญที่ ศธ.ต้องการให้ผู้บริหารโรงเรียนและครูผู้สอน ก้าวทันต่อความก้าวหน้าทางเทคโนโลยีดิจิทัลเพื่อการศึกษา จึงได้จัดงานดังกล่าวใน6ภาค ซึ่งภาคใต้เป็นครั้งสุดท้ายในการจัดงานภายใต้EDUDigital2019โดยคาดหวังที่จะให้มีการนําเทคโนโลยีดิจิทัลเข้าสู่ห้องเรียน พร้อมทั้งให้กลุ่มเป้าหมายทั้ง2ระดับ คือกลุ่มผู้บริหารทั้งส่วนกลางและภูมิภาคได้รับรู้ความก้าวหน้าและตามทันเทคโนโลยี สามารถเลือกเทคโนโลยี แอพพลิเคชั่น ข้อมูลต่าง ๆ มาใช้ในการวางแผนตัดสินใจในการบริหารจัดการหน่วยงานได้ส่วนกลุ่มครูผู้สอนเพื่อนําไปใช้ในการเรียนการสอนในห้องเรียนตามความเหมาะสม เช่นSmart Classroomรวมทั้งการให้ความรู้แก่นักเรียนในการรู้เท่าทันสื่อ หรือการแชร์ข้อมูลข่าวสารผ่านSocial Mediaซึ่งจะเห็นได้ว่าปัจจุบันมีกรณี "ประชาทัณฑ์โดยใช้เทคโนโลยีสารสนเทศ" อยู่หลายครั้ง เพราะบางครั้งเราอาจจะใส่ความรู้สึกหรือกระหน่ําความคิดเห็นมากจนเกินไป
พล.อ.สุทัศน์ กล่าวด้วยว่า หวังว่าการจัดงานครั้งนี้จะช่วยทําให้เกิดการแลกเปลี่ยนเรียนรู้ มีส่วนสําคัญทําให้ประเทศไทยก้าวไปสู่ประเทศไทย4.0ที่ขับเคลื่อนเศรษฐกิจด้วยนวัตกรรม ซึ่งจะช่วยนําพาประเทศและสังคมไปสู่ความมั่นคง มั่งคั่ง ยั่งยืน ต่อไป
นายสมเกียรติ สรรคพงษ์ ผอ.สํานักเทคโนโลยีเพื่อการเรียนการสอน สพฐ.กล่าวถึงการจัดงานครั้งนี้ว่าสํานักงานคณะกรรมการการศึกษาขั้นพื้นฐาน (สพฐ.) ได้จัดการประชุมวิชาการการขับเคลื่อนการศึกษาด้วยเทคโนโลยีดิจิทัล “EDU Digital 2019” โดยเริ่มต้นในภาคใต้ชายแดน ซึ่งมีเสียงตอบรับที่ดีมากจากประชาชนที่เข้าร่วมงาน จึงได้ขยายการจัดงานให้ครบ 6 ภาค เพื่อให้ครูและบุคลากรทางการศึกษาทั่วประเทศ มีความรู้ ความเข้าใจ และสามารถเลือกใช้เทคโนโลยีในการบูรณาการจัดการเรียนการสอนได้อย่างหลากหลาย ที่สําคัญเป็นการพัฒนาศักยภาพครูและบุคลากรทางการศึกษาเพื่อรับมือความก้าวหน้าของเทคโนโลยีดิจิทัลเป็นการเตรียมความพร้อมให้กับบุคลากรได้มีแนวทางการบริหารจัดการศึกษาและการเรียนรู้รูปแบบใหม่ ตอบสนองความต้องการในยุคที่เทคโนโลยีดิจิทัลกําลังเปลี่ยนแปลงอนาคต
โดยกําหนดกรอบหัวข้อหลักสูตรการประชุมที่สอดรับกับนโยบายของรัฐบาลที่ต้องการเร่งสร้างการรับรู้ให้ประชาชนตระหนักถึงข้อมูลต่าง ๆ ที่เกี่ยวข้องกับเทคโนโลยี การบูรณาการเทคโนโลยีดิจิทัลในห้องเรียน และวางแผนดําเนินงานภายใต้นโยบายThailand 4.0และเกิดเครือข่ายในการนําเทคโนโลยีไปลดทอนความเหลื่อมล้ํา และยกระดับคุณภาพทางการศึกษาให้เกิดการพัฒนาอย่างยั่งยืน
สําหรับการจัดงานภาคใต้ที่สุราษฎร์ธานีจัดขึ้นระหว่างวันที่ 9-10 มีนาคม2562ณ โรงแรมบรรจงบุรี จ.สุราษฎร์ธานีโดยสํานักงานเขตพื้นที่การศึกษามัธยมศึกษา (สพม.) เขต11มีครูและผู้บริหารโรงเรียนเข้าร่วมกว่า500คนถือเป็นการรวมพลังครั้งยิ่งใหญ่ของการนําเทคโนโลยีดิจิทัลมาใช้ในการจัดการศึกษา เป็นการพัฒนาบุคลากรด้วยเทคโนโลยีดิจิทัล เตรียมความพร้อมเพื่อจัดการเรียนรู้รูปแบบใหม่ รองรับการเป็นพื้นที่นวัตกรรมการศึกษาของภาคใต้มีเนื้อหาการประชุมที่น่าสนใจ เช่น กระบวนการสร้างนวัตกรรมแบบ Google เพื่อพัฒนาการศึกษา, Digi Classroom ชั้นเรียนอัจฉริยะ, วิทยาการคํานวณกับจุดเริ่มต้นสู่การเปลี่ยนแปลง, ห้องเรียน 4.0 สอนให้เป็น เน้นให้คิด ผลิตนวัตกรรมด้วย Digital Technology, การป้องกันตัวให้ปลอดภัยบนโลกไซเบอร์ โดยเฉพาะอย่างยิ่งการเสวนา 5 กลุ่มที่น่าสนใจ คือ ทะลายความเหลื่อมล้ําและเปิดโลกการเรียนรู้สู่โลกกว้างด้วยโลกเสมือนจริง (AR & VR), เพิ่มทักษะการคิดวิเคราะห์ และแก้ปัญหาอย่างมีระบบ, เทคโนโลยีดิจิทัลเพื่อการเรียนรู้, การเรียนรู้ในห้องเรียนแห่งอนาคต และการบูรณาการศาสตร์วิชาเพื่อเสริมทักษะที่จําเป็นสําหรับผู้เรียนในศตวรรษที่ 21
นายสมชาย รองเหลือ ผอ.สพม.เขต11กล่าวเพิ่มเติมถึงการจัดงานEDU Digital 2019ภาคใต้ ว่า สพม.เขต11ได้นําข้อสั่งการมาสู่การปฏิบัติได้อย่างครบถ้วน ทั้งการนําเสนอผลงานที่เกิดจากการสร้างสรรค์ของโรงเรียน ครู และนักเรียน มานําเสนอเพื่อเป็นการแลกเปลี่ยนเรียนรู้ มีตัวอย่างของการนําไปใช้และต่อยอด จนไปถึงผลงานที่ต้องใช้ทักษะขั้นสูงที่จะต้องนําความรู้เกี่ยวกับSTEMมาผสมผสานเป็นผลงานและองค์ความรู้ที่อยู่ในงานEDU Digital 2019นี้เกือบทั้งหมดเกิดขึ้นจากความคิดและการสร้างสรรค์โดยบุคลากรของกระทรวงศึกษาธิการ
ซึ่งในพิธีเปิดครั้งนี้มีผู้บริหารเข้าร่วมจํานวนมาก เช่น นางแจ่มจิตร์ พูลสวัสดิ์ รองผู้ว่าราชการจังหวัดสุราษฎร์ธานี ได้กล่าวต้อนรับผู้เข้าร่วมประชุม, ศึกษาธิการ​จังหวัด, ผู้อํานวยการสํานักงานเขตพื้นที่การศึกษา, ผู้บริหารสถานศึกษา และครูผู้สอนจากจังหวัดต่าง ๆ ในภาคใต้ ตลอดจนคณะวิทยากรชั้นนําจากภาครัฐและเอกชน
Written byบัลลังก์ โรหิตเสถียร
Photo Creditปกรณ์ เรืองยิ่ง, อธิชนม์ สลางสิงห์
Rewriter/Editorบัลลังก์ โรหิตเสถียร